**Súhrnná správa o hospodárení za rok 2021**

Počet študentov v našej organizácii - **Gymnázium Veľká okružná 22, 01001 Žilina**v roku 2021: **478**

Celková výška pridelených zdrojov financovania v roku 2021: **1 168 425,00 €.**

Uvedené finančné zdroje pozostávali:

1. **Z prostriedkov zo štátneho rozpočtu v rozpočtovej kapitole MŠVVaŠ SR a MV SR v celkovej výške: 1 168 425 ,00 €,**  z toho:
2. Normatívne finančné prostriedky boli vo výške: **1 151 172,00 €,** ktoré pozostávali :
   * **z miezd a poistného** – **1 007 568,00 €**, v položke sú zahrnuté aj nadčasy a príplatky za nadčasy, ktoré vznikli z dôvodu neplnenia pedagogických pracovníkov, t. j. v prípade zamestnania pedagogických pracovníkov by sa uvedené nadčasy a príplatky za nadčasy premietli do tarifných platov,
   * **z prevádzky – 143 604,00 €**, finančné prostriedky boli vynaložené na údržbu budovy a opravy, na materiálno-technické vybavenie a učebné pomôcky, potrebné na zabezpečenie výchovno-vzdelávacieho procesu, zvýšený nákup materiálu a zariadení na zabezpečenie protipandemických opatrení spôsobených ochorením Covid-19. Odstupné a náhrada miezd pri PN bolo vyplatené vo výške  **6 172,00 €.**
   * z pridelených normatívnych FP boli do roku 2022 presunuté FP vo výške **3 581,84 €,** ktoré boli určené na prevádzku. Tie sa čerpali v roku 2022 pod ZF 131L.

Nenormatívne finančné prostriedky vo výške **14 753,00 €** pozostávali:

- zo vzdelávacích poukazov - **1 587,00 €.** Tieto boli čerpané na nákup učebných pomôcok a energií vo výške **1 117,00 €**, poistné a dohody o pracovnej činnosti pre pedagógov, ktorí zabezpečovali výchovno-vzdelávaciu krúžkovú činnosť vo výške **470,00 €.** Finančná čiastka na vzdelávacie poukazy bola vyčerpaná v plnej výške,

- z vyplateného odchodného vo výške **2 745,00 €.**

- z príspevku na učebnice vo výške **4 981,00 €,**

- z rozvojových projektov **900,00** **€ -** na modernizáciu výpočtovej techniky v školskej jedálni,

- z príspevku na špecifiká vo výške **4 540,00 €,** ktoréboli použité na zvýšený nákup špeciálneho materiálu – respirátorov, rúšok, AG testov, pracovného oblečenia a materiálu na zabezpečenie protipandemických opatrení spôsobených ochorením Covid-19**.**

1. Kapitálové finančné prostriedky vo výške **2 500,00 €** boli určené pre Školskú jedáleň a použité na nákup nového objednávacieho boxu.
2. **Z prostriedkov od iných fyzických a právnických osôb** za prenájom priestorov a zariadenia škôl alebo školských zariadení v čase, keď sa nevyužívajú na výchovno-vzdelávací proces – **306,00 €.** Z nich sa použilo v roku 2021 **79,96 €** na prevádzku, zvyšok vo výške **226,04 €** bol presunutý do roku 2022.

Všetky uvedené finančné zdroje boli vyčerpané v súlade s rozpočtovými pravidlami.

Vypracovala: Mgr. Adriana Randíková

ID protokolu: **NAYWZCADFH**

Dátum: 30.03.2022 Mgr. Adriana Randíková

riaditeľka školy